Nodibinājuma *Akadēmiskās informācijas centrs* iepirkuma komisija 2015.gada 25. februārī ir saņēmusi Pretendenta pretenziju par iepirkuma „Iespieddarbu izgatavošana un piegāde” nolikumu, identifikācijas Nr. AIC 2014/15, un sniedz šādu skaidrojumu:

**Pretenzija:**

Atbildē [jautājums uzdots 23.02.2015.] sniegtā informācija ir nekorekta. Iepirkuma nolikuma pielikumā Nr. 2 ir prasīts finansu aprēķins, ne tikai apraksts, vai poligrāfijas uzņēmums var vai nevar izgatavot tehniskajā specifikācijā minētos darbus. Lūdzu nosūtiet tehnisko specifikāciju ar parametriem.

**Atbilde:**

Atbilde (23.02.2015.) tika sniegta korekta.

Pretendenta minētais Iepirkuma nolikuma Nr. AIC 2014/15 pielikums Nr. 2 attiecas uz sekojošiem nolikuma punktiem:

* 1. *Pretendents iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) ir izpildījis vismaz 2 (divus) līdzvērtīgus piegādes līgumus. Par līdzvērtīgu piegādes līgumu uzskatāms līgums, kas atbilst zemāk norādītajām prasībām:*
		1. *Gada līgumu vērtība bez PVN ne mazāka kā EUR 10 000,00 bez PVN;*
		2. *Gada līgumu ietvaros piegādāto preču funkcionālais pielietojums atbilst piegādājamo preču funkcionālajam pielietojumam.*

*11.3. Pretendenta iepriekšējo 3 (trīs) gadu laikā (2012., 2013., 2014. un 2015. līdz piedāvājuma iesniegšanas brīdim) izpildīto līdzvērtīgu piegāžu līgumu saraksts, kas apliecina nolikuma 8.2.apakšpunktā minētās prasības. Piegāžu līgumu saraksts noformējams atbilstoši nolikuma 2.pielikumam, norādot tajā preču piegādes summu, piegādes saņēmēja nosaukumu, piegādes izpildes laiku, kontaktpersonas vārdu, uzvārdu, tālruņa numuru.*

Pielikums Nr. 2 (skatīt nolikuma 9 lpp) ietver veidlapu, kurā Pretendents parāda sniegtos pakalpojumus un savu pieredzi  pēdējo trīs gadu laikā. Iepirkuma nolikuma pielikums Nr. 2 ir viens no kritērijiem, pēc kuriem tiek veikta Pretendentu atlase.

Lūdzam skatīt iepirkuma nolikuma Nr. AIC 2014/15 13. punktu „Pretendentu atlase, piedāvājumu atbilstības pārbaude un izvēle”.

Vispārīgas Vienošanās 2. pielikums ir „Uzaicinājums un finanšu piedāvājums (projekts)” (skatīt nolikuma 17 lpp). Šis pielikums ietver parauga veidlapu, kura tiks izsūtīta Vispārīgās Vienošanās dalībniekiem, kad Pasūtītājs izsūtīs uzaicinājumu dalībniekiem par konkrētām Precēm.

Iesniedzot piedāvājumu, Pretendentam ir jāspēj nodrošināt Iepirkuma nolikuma 3. pielikumā „Tehniskās specifikācijas (minimālās prasības)” (skatīt nolikuma 10 lpp) norādītās minimālās prasības, kas apliecina Pretendenta spēju nodrošināt pakalpojumu.